**ACTA DEL PLE ORDINARI DE L’AJUNTAMENT DE CÀNOVES i SAMALÚS. PLE NÚM. 6/2017**

Mª CARMEN BARRIO JULIO (NIU)

DAVID GARCIA FERNANDEZ (NIU)

ESTER VILLANUEVA MARSAL (NIU)

JOAN CARLES CUSELL I GALÍCIA (ERC)

CRISTINA SERRA I PAGÈS (ERC)

JOSÉ LUIS LÓPEZ CARRASCO (PSC)

Mª LOURDES AGUILERA BEDMAR (PSC)

Mª PILAR LOSADA LÓPEZ (PSC)

NURIA SANCHEZ LIRIA (PSC)

ANTONIO RUIZ VENTURA (PSC)

SECRETARI: Francesc d'A. Serras i Ortuño

A Cànoves i Samalús a les vint hores del dia 28 de setembre de 2017, a l’efecte de procedir a celebrar sessió plenària de caràcter ordinari, sota la Presidència de l’Alcalde Sr. Josep Cuch i Codina, es reuneixen els Srs. i Sres. Regidors i Regidores al marge enumerats, assistits pel Secretari que dóna fe de l’acte.

**1.- PROPOSTA D’APROVACIÓ DE L’ESBORRANY DE L’ACTA DE LA SESSIÓ ANTERIOR.**

Per part del Sr. Alcalde es pregunta als assistents si hi ha quelcom a manifestar en relació a l’esborrany de l’acta de la sessió anterior. L’acta es aprovada per unanimitat.

**2.- DONAR COMPTE DELS DECRETS D’ALCALDIA DICTATS FINS LA DATA.**

Per part del Sr. Secretari es dona lectura als Decrets dictats fins la data. El Ple en queda assabentat.

**3.- PROPOSTA D’APROVACIÓ INICIAL D’UNAMODIFICACIÓ DEL REGALMENT ORGÀNIC MUNICIPAL.**

Per part del Sr. Secretari es dona lectura a la proposta següent:

**“INFORME- PROPOSTA DE LA SECRETARIA**

Per Decret d’Alcaldia de data 23 de juny de 2015 es va acordar la creació de la Junta de Govern Local en virtut del que disposa l’article 49 del ROM. Aquesta es va reunir en sessió constitutiva en data 6 de juliol del mateix any, tot d’acord amb l’article 51 i següents del Reglament Orgànic Municipal.

En aquesta sessió constitutiva, al no fixar-se un període de temps entre la convocatòria i la celebració de la sessió, es ve aplicant el règim de tres dies hàbils, aplicable al Ple, (article 28 del ROM) en aplicació de l’article 54 del mateix.

En ares a donar mes temps per la redacció des informes i les propostes, amb la problemàtica que suposa haver d’utilitzar la tramitació electrònica amb la entrada en vigor de la Llei 39/2015, i

Atès que l’article 113 del RD 2568/1986, de 28 de novembre, pel que s’aprova el Reglament d’Organització, Funcionament i Règim Jurídic de les Entitats Locals estableix que entre la convocatòria i la celebració – sempre en sessions de caràcter ordinari- no podrà transcórrer menys de 24 hores,

**PROPOSO AL PLENARI**

**Primer.- MODIFICAR** el període entre la convocatòria i la celebració de la Junta de Govern Local, en 24 hores hàbils, mitjançant la modificació de l’article 51 del ROM, amb el següent redactat definitiu:

*Article 51*

*1. La Junta de Govern celebrarà les seves reunions ordinàries almenys cada quinze dies, en els dies i hores que la pròpia Junta determini en la seva sessió constitutiva, la qual haurà de dur-se a terme dins deis quinze dies següents a la constitució de l’Ajuntament.* ***En el cas que, en la sessió constitutiva de la Junta de Govern local no es determines un període entre la convocatòria i la celebració, aquest serà de 24 hores hàbils.***

**Segon.- PUBLICAR** aquest acord al BOP i a la pagina web de l’Ajuntament als efectes de que en el termini d’un mes es puguin presentar al·legacions.

**Tercer.- ENTENDRE** aprovada la present modificació si no es presentes cap al·legació, amb l’únic tràmit d ela seva publicació integra. SIGNAT ELECTRONICAMENT”

Per part del Sr. Alcalde es manifesta que la modificació és per tal que hi hagin mes dies per incloure propostes a l’ordre del dia de la Junta de Govern Local, ja que la tramitació electrònica i el fet de que els dissabtes siguin inhàbils, fa que passin masses dies entre la convocatòria i la celebració.

El Sr. López del PSC, manifesta que tot el que sigui agilitzar, ho troba perfecte i que el seu grup i votarà a favor.

El Sr. Cusell d’ERC, manifesta que el seu vot serà favorable, tot i que es vol mirar amb més calma el redactat del ROM.

L’afer es aprovat per unanimitat.

**4.- PROPOSTA D’APROVACIÓ INICIAL DEL CATÀLEG DE CAMINS DEL MUNICIPI.**

Per part del Sr. Secretari es dona lectura a la següent proposta:

**“INFORME DE SECRETARIA**  
  
  
D'acord amb l'ordenat per l'Ajuntament, i en compliment del que estableix l'article 3.a) del Reial Decret 1174/1987, de 18 de setembre, pel qual es regula el règim jurídic dels funcionaris d'administració local amb habilitació de caràcter nacional emet el següent,

**INFORME-PROPOSTA**

**Primer.-**

L’Ajuntament va encarregar a la Diputació de Barcelona la confecció d’un catàleg dels camins del municipi, treball que es va portar a terme per la Oficina Tècnica de Planificació i Actuació en Infraestructures de l’Àrea de Territori i Sostenibilitat de la pròpia Diputació.

**Segon.-**

L’objectiu d’aquest treball ha estat recollir, ordenar i processar les dades obtingues durant el treball de camp i la elaboració d’una fitxa per cada camí. Aquestes fitxes defineixen els trets fonamentals, es característiques morfològiques i els seus elements constitutius, per tal de determinar el seu recorregut, las seva situació i estat actual.

**Tercer.-**

L'article 75 del Reglament de Població i Demarcació Territorial, inclòs dins el capítol relatiu a la comprovació i control de padró municipal, disposa que:

*"Els Ajuntament mantindran actualitzades la nomenclatura i retolació de les vies públiques i la numeració dels edificis, informant de això a totes les administracions públiques interessades. Hauran Mantenir també la corresponent cartografia o, si no, referència precisa de les adreces postals ".  
  
Aquesta determinació sobre nomenclatura i retolació dels vies publiques cal entendre-la aplicable, supletòriament, als camins, propis del medi rural.*

D’acord amb tot lo exposat, elaboro la present

**PROPOSTA**

**Primer.- APROVAR INICIALMENT** el Catàleg de Camins Municipals de Cànoves i Samalús.

**Segon.- EXPOSAR AL PUBLIC** el referent document, pel període d’un mes, mitjançant anunci al BOP i a la pagina web de l’Ajuntament, fent constar, de forma explicita que, de les dades obrants en el referit document, hom no pot determinar la titularitat i/o ús del mateix. SIGNAT ELECTRONICAMENT.”

Manifesta el Sr. Alcalde que aquest treball va ser encarregat per l’anterior equip de govern i que descriu tots el camins que existeixen al municipi, sense determinar la seva titularitat o ús i detalla el que diu cada fitxa. Explica que ara s’obre un termini d’exposició pública perquè de ben segur hi ha camins que manquen o que no són exactes, com per exemple el Passeig Fluvial. Afegeix que aquest catàleg també es portarà al Consell del Poble de Samalús, el proper dia 9 d’octubre, perquè el puguin examinar.

La regidora Sra. Aguilera manifesta que fa dos anys i mig que es va fent aquest inventari i que, amb l’anterior equip de govern, es vas fer els cartells. Afegeix però que hi ha camins tallats i que potser hagués estat millor que hagués anat algú amb el tècnic. El Sr. Alcalde manifesta que li va oferir aquesta possibilitat al tècnic que va fer el treball de camp i va dir que no volia a ningú perquè no volia ser influenciat. La Sra. Aguilera manifesta que cal saber quins son públic o privats per poder fer rutes i potenciar el turisme. El Sr. Alcalde manifesta que l’encàrrec no el va fer l’actual equip de govern i que si es vol determinar la titularitat, caldrà una segona fase. El Sr. López manifesta que el seu grup s’abstindrà i treballaran sobre el document per formular al·legacions.

El regidor d’ERC, Sr. Cusell manifesta que cal felicitar-nos per aquest treball, que va començar amb el grup del PSC i que hi votaran a favor, sense perjudici de que en un futur es pugui determinar la titularitat dels mateixos.

L’afer es aprovat per majoria absoluta, amb els vots favorables dels regidors de NIU i ERC i l’abstenció dels regidors del PSC.

**Proposta del Grup Municipal del PSC**

**5.- PROPOSTA PER QUE L’AJUNTAMENT DE CÀNOVES I SAMALÚS ES DECLARI NO FAVORABLE AL REFERENDUM DE L’1 D’OCTUBRE, EN ACTAMENT A LA SUSPENSIÓ DEL TC I, EN QUALSEVOL CA, QUE PER PART DE L’ALCALDIA S’INFORMI SOBRE LES ACTUACIONS PORTADES JA A TERME, TOT PREVI INFORME DE LA SECRETARIA DE L’AJUNTAMENT.**

Per part del Sr. Secretari es dona lectura al seu informe, del tenor literal següent:

**“INFORME DE SECRETARIA**

El grup municipal del PSC ( 5 regidors ) ha adreçat una proposta al Plenari de caràcter ordinari a celebrar el proper dia 28 de setembre, on demana s’inclogui en l’ordre del dia la següent:

“*Proposta perquè l’Ajuntament de Cànoves i Samalús es declari no favorable al referèndum de l’1 d’octubre, en acatament a la suspensió del TC i, el qualsevol cas, que per part de ‘Alcaldia s’informi sobre les actuacions portades a terme, tot previ informe de la Secretaria de l’Ajuntament.”*

Que el present informe s’efectua d’acord amb allò previst a l’article 3 a) del Real Decret 1174/1987, de 18 de setembre, pel que es regula el règim jurídic dels funcionaris d’Administració Local amb habilitació de caràcter nacional.

**ANTECEDENTS**

**I**

El Parlament de Catalunya, en sessió de data 6 de setembre de 2017 va aprovar la Llei 19/2017, de la mateixa data, del referèndum d’autodeterminació. Aquesta Llei, d’acord amb el seu propi articulat, va entrar en vigor el mateix dia de la seva publicació, fet que es va produir el mateix dia en el Diari Oficial de la Generalitat de Catalunya núm 7449A.

**II**

D’aquesta Llei es varen despendre, en un primer moment, dos Decrets, a saber: El Decret 139/2017 de 6 de setembre, de convocatòria del Referèndum d’Autodeterminació i el Decret 140/2017, de 6 de setembre, de normes complementàries per ala realització del referèndum d’autodeterminació de Catalunya.

**III**

El dia 7 de setembre, a través de plataforma EACAT va tenir entrada un escrit signat pel M.H. President de la Generalitat i pel H. Vicepresident (Registre d’entrada 2426/2017) en el que es comunicava que la Generalitat comptava amb els locals que habitualment es destinen a processos electorals i requeria per tal de que en el termini de 48 hores, confirmés les variacions en relació a la disponibilitat dels locals de referencia. Aquesta confirmació s’havia de fer a través d’una adreça de correu electrònic.

**IV**

L’Alcaldia, el dia 8 de setembre, dicta Decret d’Alcaldia número 147/2017, del tenor literal següent:

***“DECRET D’ALCALDIA***

*Atesa l’aprovació per part del Parlament de Catalunya de la Llei del Referèndum per l’autodeterminació de Catalunya i del Decret de convocatòria signat pel Govern de la Generalitat per a celebrar-lo en data 1 d’octubre de 2017,*

*L’alcalde de l’Ajuntament de Cànoves i Samalús, Josep Cuch i Codina, en exercici de les atribucions de representació,*

***MANIFESTA:***

***Primer-.*** *El ple suport al Referèndum que s’ha convocat pel proper dia 1 d’octubre de 2017 i complir les previsions que es concreten a l’esmentada Llei.*

***Segon.-*** *Donar compte d’aquesta resolució al Ple de l’Ajuntament en la propera sessió ordinària que se celebri.*

***Tercer.-*** *Comunicar aquesta resolució al Govern de la Generalitat de Catalunya, a l’Associació Catalana de Municipis i Comarques (ACM) i a l’Associació de Municipis per la Independència (AMI).”*

*Pel Secretari que subscriu es va fer l’advertiment a l’Alcaldia del possible caràcter il·legal del mateix, fet que es va fer constar al peu de signatura.*

**V**

El mateix dia 8 de setembre es va publicar en el B.O.E. núm 216 l’admissió a tràmit per part del Tribunal Constitucional (numero d’assumpte 4333-2017) de:

1. Recurs d’Inconstitucionalitat núm 4334/2017, contra la Llei del Parlament de Catalunya 19/2107, de 6 de setembre, del Referèndum d’Autodeterminació.
2. Impugnació del Decret 139/2017, de 6 de setembre, de convocatòria del referèndum.
3. Impugnació del Decret 140/2017, de 7 de setembre, de normes complementaries per a la celebració del referèndum d’autodeterminació.
4. Impugnació de la Resolució 807/XI per la que es designen els membres de la sindicatura electoral de Catalunya.

Així mateix, el Ple del TC, en el seu dispositiu 4 acorda , d’acord amb l’article 87.1 de la Llei Orgànica del Tribunal Constitucional, notificar l’acord a un seguit d’autoritats i institucions, entre les que es troben tots els Alcaldes de Catalunya. En aquesta lletra c) es diu:

*“Es fa advertiment a tots ells del seu deure d’impedir o paralitzar qualsevol iniciativa que suposi ignorar o eludir la suspensió acordada. En particular, de que s’abstinguin d’iniciar, tramitar, informar o dictar, en l’àmbit de les seves respectives conseqüències, acord o actuació alguna que permeti la preparació i/o la celebració del referèndum sobre la autodeterminació de Cataluña regulat e el Decret objecte de la present impugnació, amb apercebiment de les eventuals responsabilitats, inclosa la penal, en la que poguessin incórrer en cas de no atendre aquest requeriment.”*

**VI**

Existeixen molts antecedents en la mateixa línia d’actuació, des de la Resolució 5/X del Parlament de Catalunya, ,per la qual s’aprova la Declaració de sobirania i del dret a decidir del poble de Catalunya, que fou impugnada i resolta per Sentència del Tribunal Constitucional 42/2014, de 25 de març fins la STC, de 10 de maig de 2017, que resol el conflicte de competència núm. 3808/2015, interposat pel govern de l’estat en relació amb el Decret de la Generalitat de Catalunya 16/2015, de 24 de febrer, pel qual es crea el Comissionat per a la Transició Nacional. En total en aquest període trobem fins a 12 sentencies del TC, amés d’altres interlocutòries i providències.

**FONAMENTS LEGALS**

1. Articles 1.2, 2, 9.1, 81, 92, 168 de la Constitució Espanyola.
2. Articles 1, 2.4 de l’Estatut d’Autonomia de Catalunya.
3. Article 87.1 de la Llei Orgànica 2/1979, de 3 d’octubre, del Tribunal Constitucional.
4. Article 7 i 66 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de règim local de Catalunya.
5. Llei Orgànica 10/1995, de 23 de novembre, del Codi Penal.

**CONSIDERACIONS JURÍDIQUES**

1. **Admissió a tràmit per part del Tribunal Constitucional**

Aquesta admissió comporta, d’acord amb l’article 161.2 de la Constitució *la suspensió de la disposició recorreguda* i cal que el Tribunal la ratifiqui o alci en el termini de 5 mesos i, fins que no arribi aquesta resolució, la suspensió comporta la **pèrdua de la seva vigència dins l’ordenament jurídic** – com a mínim, de forma transitòria –

1. **Advertiments en cas d’incompliment. Conseqüències.**

La Sala del TC, no fa un advertiment genèric sinó que precisa que cal una notificació personal ( i per tant individual ). Aquesta forma expressa d’actuar es la de garantir la eficàcia de la seva resolució i fer un advertiment explícit de les conseqüències que es podrien derivar del seu incompliment, de forma activa o passiva. Aquest incompliment, com hem vist l’antecedent V, pot comportar fins i tot *responsabilitats, inclosa la penal.* Cal dir, però, que les actuacions que te encomanades el TC d’acord amb l’article 92 de la LOTC, en la seva darrera redacció, estarien encaminades a la determinació del o dels responsables, la declaració de nul·litat de les resolucions, l’auxili de l’administració i l’execució forçosa amb multes de caràcter coercitiu i deducció de testimoni per exigir la responsabilitat penal, en el seu cas.

A banda de les responsabilitats penals, cal fer esment també a les responsabilitats de caire administratiu que son les de nul·litat o anul·labilitat ( articles 47 i 48 de la llei 39/2015, d’1 d’octubre, del Procediment Administratiu Comú ).

I per últim pel que fa les conseqüències, a part de les patrimonials que es poguessin derivar de les sentencies penals o del Tribunal de Comptes, cal fer esment també al Comunicat emès per la Fiscalia General de l’Estat el dia 7 de setembre d’enguany on s’ordena als fiscals de les províncies de Catalunya i al Fiscal Superior de Catalunya, l’ordre d’averiguació de qualsevol actuació dirigida a la organització del referèndum, al **ser indiciàriament** **constitutives dels delictes de desobediència, prevaricació i malversació de cabdals públics, com a mínim.**

1. **Cessió de locals pel dia del referèndum.**

Com ja s’ha fet constar a l’antecedent III, en relació al requeriment efectuat per la Generalitat de Catalunya relatiu a la cessió de locals, no es té coneixement per part d’aquesta Secretaria – de forma oficial – si ha estat respòs o no, però si cal fer esment que, en qualsevol cas, no s’hauria dictat pel conducte ordinari cap resolució al respecte i, en el seu cas, si aquesta s’ha fet arribar a la pròpia Generalitat o a altre Organisme, tampoc consta en el registre de sortida general de l’Ajuntament.

La cessió de locals es pot entendre com una **ajuda en espècie** d’acord amb el R.D 887/2006, de 21 de juliol, pel que s’aprova el Reglament de la Llei 38/2003, de 17 de novembre, General de Subvencions i es d’aquí d’on es podria deduir el delicte de malversació, amén d’altres ajudes econòmiques o en bens o serveis que es poguessin produir.

1. **En relació al Decret d’Alcaldia 147/2017.**

Cal fer esment en primer lloc que un decret és la decisió d’una autoritat sobre la **matèria en que té competència** i es un tipus d’acte administratiu que **ha de tenir un contingut normatiu reglamentari**, perquè és de ranc jeràrquicament inferior a la Llei.

Pel que fa al Decret en qüestió, tot i la seva nul·la argumentació jurídica i el seu xoc directe amb el mes alt tribunal de l’Estat, si que té repercussions per altri, ja que dona suport a un acte fora de l’ordenament jurídic, com és el referèndum i obliga **”a complir les previsions que es concreten a l’esmentada Llei “,** amb les repercussions que aquesta ordre pot comportar en tots els ordres, inclòs el personal de l’Ajuntament de Cànoves i Samalús.

**5.- En relació a la proposta del grup municipal del PSC.**

Tot i que si be es cert que el fet de que el màxim orgue representatiu del municipi, el Plenari, al mostrar-se favorable o desfavorable en temes que no son de la seva estricta competència, lo únic que està fent és un acte de posicionament polític, entenem que aquesta casuística no és d’aplicació en el present, doncs el fet de que la proposta no fos aprovada, comportaria un pronunciament clarament en contradicció amb la reiterada jurisprudència del TC i una clara afronta a la suspensió de la Llei 19/2017 i dels Decrets que d’ella emanen. A *sensu contrario***,** la desestimació de la proposta presentada pel grup del PSC, ratifica de forma tàcita el Decret d’Alcaldia 147/2017 amb obligació del compliment de les previsions de la Llei 19/2017 i per tant, amb clara possibilitat d’incórrer en els delictes de desobediència, prevaricació i/o malversació de cabdals públics.

**CONCLUSIONS**

Per tot lo fins aquí esmentat, aquesta Secretaria te a be d’informar al Plenari que l’adopció de qualsevol tipus d’acord que afavoreixi la celebració del referèndum suspès pel TC o que es mostri favorable a la seva celebració, podria tenir responsabilitats administratives, patrimonials i fins i tot penals, per aquells regidors que hi votin a favor. El que s’informa als efectes oportuns. SIGNAT ELECTRONICAMENT”

El Sr. López manifesta que el seu grup no busca la crispació, amb el contrari, fa una crida a la serenor i al seny. Entén que tot aquest assumpte és un greu error polític i fa una queixa també al Govern central en demanda de diàleg i no fracturar ni segregar: Explica el Sr. López que al seu grup no li agraden els escorcolls ni la repressió. Manifesta que aquesta llei ha estat tramitada de forma exprés, amb manca de diputats i sense garanties, i que això ho diu el mateix Conseller Santi Vila. Manifesta que cal una modificació constitucional però que cal fer-la bé. El Sr. López recrimina a l’Alcalde que exclogui, amb les seves accions, a una part del poble que no es independentista, primer retirant la bandera, desprès amb l’adhesió al AMI, (sense consultar-ho al poble) etc... El Sr. López fa una crida a complir la lleis i pregunta on ha quedat el lema de Partits no, gent si. Finalment, demana respecte per tothom.

El regidor d’ERC manifesta: Que l’Alcalde té el ple suport d’ERC, que es viu només una vegada – i cal arriscar-se- i que el diumenge la gent votarà.

El Sr. Alcalde manifesta que el lema del seu grup segueix intacte, i que si la gent vol votar ho ha de poder fer. El Sr. López replica que cal votar, però amb tota la societat civil, no només una part.

La proposta es desestimada, amb els vots en contra dels quatre regidors de NIU i el dos d’ERC i el vot a favor dels cinc regidors del PSC.

**6.- AFERS URGENTS**

Per part del Sr. Secretari es dona compte al Ple de que s’ha presentat una moció del grup municipal socialista, del literal següent: “**Moció de suport als alcaldes i alcaldesses que estan rebent pressions i amenaces per complir la legalitat davant la convocatòria de l’1 d’Octubre”**

Per part de l’Alcaldia es sotmet a votació la urgència, essent desestimada amb els vots en contra de NIU i ERC i els vots favor dels regidors del PSC.

El regidor Sr. López manifesta que li sap greu no poder votar aquesta proposta perquè hi ha molts companys i companys del PSC que estan essent perseguits.

**7.- PRECS I PREGUNTES**

Per part del Sr. Secretari es dona lectura a les preguntes presentades pel grup municipal del PSC. **(En negreta es fan constar les respostes)**

Pregunta 1.-

Amb els moments tant difícils que s’estan vivint a Catalunya creu vostè que no hagués estat important reunir-se en qualitat d’alcalde amb el grup municipal socialista, partit que representa a una majoria important dels veïns i veïnes del municipi, per explicar-nos quina posició prendria d’aquest ajuntament respecte a la convocatòria de referèndum il·legal?

**El Sr. Alcalde manifesta que el referèndum està suspès però no és il·legal. El Sr. Alcalde llegeix una part de la intervenció del Sr. López en el ple de data 30 de març de 2017, quan es va votar la Proposta d’adhesió al Pacte Nacional pel referèndum on va dir que “la postura del seu grup (PSC) es suficientment clara i que, tot i que el seu grup no demana sortir de l’AMI - com estan fent altres municipis- si que vol ser coherent i el seu vot serà en contra.” I que per aquest motiu no ha cregut necessari parlar amb ells. El Sr. López manifesta que això no treu que se’ls pogués informar.**

Pregunta 2.-

En el ple del 30 de març de 2017 preguntem **“... que què és el que estan fent a l’antic femer de vaques del Polígon la Canyella.”** La resposta de l’alcalde va ser: **“... que hi ha la depuradora de les naus ...”.** Ara, per què a la JGL núm. 16 de 4/9/17 han donat llicència d’obra menor per una substitució de tanques d’una bassa. És una bassa o una depuradora?

**El Sr. Alcalde manifesta que es tracta d’una bassa/depuradora per evaporació que pertanyia a una granja de vaques legalitzada i que només se’ls hi ha atorgat una llicència d’obres menors per la substitució de la tanca. La regidora Sra. Aguilera manifesta que no es pot fer cap de les activitats actuals perquè es tracta d’una zona destinada a usos primaris. El Sr. Alcalde sol·licita al Secretari que llegeixi la pregunta tercera per tal de donar resposta a les dues alhora. El grup del PSC s’hi mostra conforme.**

Pregunta 3.-

En el ple del 30 de març de 2017 preguntem **“... que què és el que estan fent a l’antic femer de vaques del Polígon la Canyella.”** La resposta de l’alcalde va ser: **“... que hi ha la depuradora de les naus ...”.** Ara, per què a la JGL núm. 16 de 4/9/17 han donat llicència d’obra menor per una substitució de tanques d’una bassa. És una bassa o una depuradora?

**El Sr. Alcalde manifesta que les naus són legals i el que es il·legal son les activitats però que no vol deixar a famílies sense feina i que s’està buscant una solució per no perjudicar a ningú. El Sr. López manifesta que abans hi havia dues activitats i que ara estant totes les naus plenes i que és un tema de compromisos electorals. La Sra. Losada del PSC manifesta que és injust per la resta de empresaris . El Sr. Alcalde replica que havien moltes coses mal fetes i que l’anterior equip de govern no va fer res, com amb el tema de la pizzera. La Sra. Aguilera manifesta que el tema de la pizzeria estava arreglat, replicant el Sr. Alcalde que el que es volia fer era una cessió i ara es farà un compra.**

Pregunta 4.-

Perquè abans de portar a plenari el punt núm. 4 de l’ordre del dia no s’ha quedat amb els veïns de Samalús (sobretot amb la gent que són els que tenen més coneixement en tema de camins, senderes, etc.) o s’ha comunicat en el Consell de Poble, tal com es va comprometre vostè mateix, per consensuar sobre aquest tema després de dos anys que dura el tràmit?

**El Sr. López dona per resposta la pregunta 4.**

I no havent més assumptes a tractar, per part de l’Alcaldia s’aixeca la sessió a les 21.15 hores, acordant-se la redacció de l’esborrany de l’acte d’acord amb els paràmetres que disposa l’article 110 del Decret Legislatiu 2/2003, de 28 d'abril, pel qual s'aprova el Text refós de la Llei municipal i de règim local de Catalunya.